
Općinski sud u Čakovcu
     Prekršajni odjel
Zrinsko-Frankopanska 9                                                             
  Poslovni broj: Pp-1106/2026-6

U   I M E   R E P U B L I K E   H R V A T S K E

[bookmark: _Hlk209595768][bookmark: _Hlk209595425][bookmark: _Hlk209595498][bookmark: _Hlk209595516]Općinski sud u Čakovcu, Prekršajni odjel, po sutkinji Maji Moharić, uz sudjelovanje zapisničarke Elene Štrok, u prekršajnom postupku protiv 1. okrivljenika HRVATSKA NARODNA STRANKA – LIBERALNI DEMOKRATI, 2. okrivljenika HRVATSKA SOCIJALNO-LIBERALNA STRANKA, 3. okrivljenika HRVATSKA DEMOKRATSKA ZAJEDNICA i 4. okrivljenika HRVATSKI SUVERENISTI zbog prekršaja iz čl.35 Zakona o ravnopravnosti spolova („Narodne novine“ 82/08., 69/17.), pokrenutom optužnim prijedlogom RH, Općinskog državnog odvjetništva u Čakovcu pod brojem PP-DO-12/2026-16 od 20. srpnja 2026., temeljem čl.228 st.1 t.2, u svezi čl.230 Prekršajnog zakona (NN br. 107/07, 39/13, 157/13, 110/15, 70/17, 118/18 i 114/22), izdao je dana 31. srpnja 2026.

PREKRŠAJNI   NALOG
 
1. okrivljenik: HRVATSKA NARODNA STRANKA – LIBERALNI DEMOKRATI, OIB 82435880635, sa sjedištem u Zagrebu, Ulica kneza Mislava 10, zastupane po predsjedniku Krunoslavu Lukačiću, rođenom 21. lipnja 1980., s prebivalištem u Svibovcu Podravskom, Dravska ulica 19, 

2. okrivljenik: HRVATSKA SOCIJALNO – LIBERALNA STRANKA, OIB 08692235081, sa sjedištem u Zagrebu, Trg Nikole Zrinskog 17/I, zastupane po predsjedniku Dariju Hrebaku, rođenom 11. rujna 1981., s prebivalištem u Bjelovaru, Augusta Šenoe 27, 

3. okrivljenik: HRVATSKA DEMOKRATSKA ZAJEDNICA, OIB 04150008463, sa sjedištem u Zagrebu, Trg žrtava fašizma 4/III, zastupane po predsjedniku Andreju Plenkoviću, rođenom 08. travnja 1970., s prebivalištem u Zagrebu, Vinogradi 80, 

4. okrivljenik: HRVATSKI SUVERENISTI, OIB 82753030855, sa sjedištem u Zagrebu, Metalčeva ulica 5, zastupane po predsjedniku Marijanu Pavličeku, rođenom 04. prosinca 1980., s prebivalištem u Vukovaru, Kraljice Jelene 10, 

    k r i v i   s u

I. dana 30. travnja 2025., u Strahonincu, kao političke stranke, na pravovaljanoj kandidacijskoj izbornoj listi za izbor članova Općinskog vijeća Općine Strahoninec na lokalnim izborima održanim u svibnju 2025., svjesne svojih obveza iz članka 15. stavka 1. u svezi s člankom 12. stavkom 3. Zakona o ravnopravnosti spolova („Narodne novine“ 82/08., 69/17.), od ukupno trinaest mjesta na kandidacijskoj listi za izbor u Općinsko vijeće Općine Strahoninec kandidirale pet žena i to Petru Dunjko, Sandru Kovač, Mirandu Kurjaković, Marijetu Škvorc i Sandru Komar, uslijed kojeg postupanja je zastupljenost kandidatkinja na pravovaljanoj kandidacijskoj listi iznosila 38,46%, 

dakle, kao političke stranke upisane u Registar političkih stranaka Republike Hrvatske prilikom utvrđivanja i predlaganja liste kandidata za izbor članova predstavničkog tijela jedinice lokalne samouprave, nisu poštivale načelo ravnopravnosti spolova utvrđeno člankom 15. Zakona te nisu vodile računa o uravnoteženoj zastupljenosti žena i muškaraca na izbornoj listi sukladno članku 12. Zakona o ravnopravnosti spolova („Narodne novine“ 82/08., 69/17.).
 
II. 1. do 4. okrivljenici su time počinili prekršaj iz članka 35. u svezi sa člankom 15. stavkom 1. i člankom 12. stavkom 3. Zakona o ravnopravnosti spolova („Narodne novine“ 82/08., 69/17.), (NN br.82/08 i 69/17), kažnjiv po članku 35. Zakona o ravnopravnosti spolova („Narodne novine“ 82/08., 69/17.), 

pa im se temeljem istog propisa, 

i z r i č e

III. novčana kazna u iznosu od 2.654,46 eura (dvije tisuće šesto pedeset i četiri eura i četrdeset i šest centi), svakom od 1. do 4. okrivljenika.

Temeljem čl.33 st.10 Prekršajnog zakona, 1. do 4. okrivljenici su obvezani platiti novčanu kaznu u roku od 90 (devedeset) dana od dana pravomoćnosti ovog prekršajnog naloga. 

	           Temeljem čl.152 st.3 Prekršajnog zakona, ukoliko 1. do 4. okrivljenici plate dvije trećine izrečene novčane kazne u roku određenom ovom presudom, novčana kazna smatrat će se plaćenom u cijelosti.

IV. Temeljem čl.139 st.3 u svezi čl.138 st.2 t.3 Prekršajnog zakona, 1. do 4. okrivljenici su dužni platiti troškove prekršajnog postupka u iznosu od 20,00 (dvadeset) eura svaki od 1. do 4. okrivljenika, u roku od 90 (devedeset) dana od pravomoćnosti prekršajnog naloga, u protivnom će se naplatiti prisilnim putem. 

Obrazloženje

[bookmark: _Hlk209595383]	1. Tužitelj RH, Općinsko državno odvjetništvo u Čakovcu pod brojem PP-DO-12/2026-16 od 20. srpnja 2026., podnijela je ovom Sudu optužni prijedlog protiv 1. okrivljenika HRVATSKA NARODNA STRANKA – LIBERALNI DEMOKRATI, 2. okrivljenika HRVATSKA SOCIJALNO-LIBERALNA STRANKA, 3. okrivljenika HRVATSKA DEMOKRATSKA ZAJEDNICA i 4. okrivljenika HRVATSKI SUVERENISTI, radi prekršaja navedenog u izreci prekršajnog naloga.

	2. Sud je ispitao optužni prijedlog sukladno odredbi čl.161 Prekršajnog zakona, te je sukladno st.7 istog članka Prekršajnog zakona, odlučio izdati prekršajni nalog, jer je ocijenio da za to postoje uvjeti iz čl.230 st.1 Prekršajnog zakona. 
	3. U konkretnom prijedlogu se radi o prekršajnom djelu za koje je ovlašteni tužitelj podnio optužni prijedlog, a prekršaj iz optužnog prijedloga utvrđen je temeljem nadzora ovlaštene osobe tužitelja koja je o tome sačinila zapisnik te vjerodostojne dokumentacije.

	4. Kako Sud smatra da podaci iz optužnog prijedloga pružaju dostatnu osnovu za izdavanje prekršajnog naloga, donijeta je odluka kao u izreci. 

 	5. Prilikom odmjeravanja kazne za počinjeni prekršaj, temeljem čl.33 Prekršajnog zakona, Sud je okrivljenicima uzeo u obzir težinu prekršaja i nastale posljedice, smatrajući  da će se izrečenom kaznom postići svrha kažnjavanja. 

6. Izreka o troškovima postupka, temelji se na odredbi čl.139 st.3, u svezi čl.138 st.2 t.3 Prekršajnog zakona, te su troškovi postupka odmjereni u paušalnom iznosu od 20,00 eura svakom od 1. do 4. okrivljenika.



U Čakovcu, 31. srpnja 2026. 


     Zapisničarka   							               Sutkinja   
[bookmark: _gjdgxs]      Elena Štrok  	   				                                 Maja Moharić


  Uputa o pravu na žalbu: Protiv ovog prekršajnog naloga, okrivljenici i osobe iz čl.192 st.2 Prekršajnog zakona, imaju pravo prigovora Prekršajnom sudu u Čakovcu, u roku 8 dana od dana primitka istog. Prigovor se podnosi pismeno u dva istovjetna primjerka, preporučenom poštom ili se predaje ovom Sudu. Plaćanje novčane kazne prije podnošenja prigovora ili nakon što je prigovor podnesen, smatra se okrivljenikovim odricanjem od prava na podnošenje prigovora odnosno odustajanje od već podnesenog prigovora protiv ovog prekršajnog naloga.



	Dostavna naredba:
1. Okrivljenicima,
2. Tužitelju,
3. Za spis,
4. Za izvršenje.
	OPĆINSKI SUD U ČAKOVCU
Prekršajni odjel
Otpremljeno dana__________
Otpremio_________________

